टिकियापाड़ा में दो पक्षों में हिंसक झड़प, 9 जख्मी
दोनों पक्षों ने एक-दूसरे के खिलाफ थाने में की लिखित शिकायत
क्राइमरिपोर्टर | धनबाद
पुरानाबाजार के टिकियापाड़ा में गुरुवार दोपहर 3 बजे कपड़ा फैलाने पर हुए विवाद में दो गुटों के बीच भिड़त हो गई। दोनों तरफ से डंडा, हॉकी स्टिक, चापड़ और तलवार तक चमकाए गए। इससे इलाके में अफरातफरी मच गई। स्थानीय लोगों ने किसी तरह मामले को शांत कराया। मारपीट में दो महिलाओं समेत 9 लोगों को गंभीर चोट लगी है। उन्हें पीएमसीएच अस्पताल और पाटलिपुत्र नर्सिंग होम में भर्ती कराया गया है। जानकारी मिलने पर धनसार पुलिस ने घटनास्थल पर पहुंच कर पड़ताल की। दोनों पक्षों ने एक-दूसरे के खिलाफ थाने में लिखित शिकायत की है।
टिकियापाड़ा के सलाउद्दीन का नाली को लेकर एक सप्ताह से अपने भाई से विवाद है। मुहल्ले के ही आलम परिवार की पहल पर गुरुवार को पंचायती हो रही थी। उसी दौरान सलाउद्दीन और आलम परिवार की महिलाओं के बीच कपड़े फैलाने को लेकर विवाद हो गया। देखते-देखते हिंसक झड़प हो गई। इसमें सलाउद्दीन के बेटे राजा, सैफ, राज अौर बेटी सोनी तथा दूसरे पक्ष के जीशान आलम, उनकी मां सबरा खातून, नसरूल और सरफू जख्मी हो गए। थाने में भी दोनों पक्षों के बीच तू-तू, मैं-मैं हुई।
टिकियापाड़ा में हुई झड़प की शिकायत कराने धनसार थाने पहुंचे घायल लोग।
hin_Deva hin_Deva bho_Deva hin_Deva hin_Deva hin_Deva